ગોરાઈમાં સૌથી મોટું કામ પાણીની લાઇન માટેનું થયું છે. ગોરાઈ ગામમાં એક પણ હૉસ્પિટલ નહોતી. પ્રેગ્નન્ટ મહિલાઓ તેમ જ ઈજાગ્રસ્ત પેશન્ટને બોટમાં કે રિક્ષામાં લઈ જતાં નાગરિકોને ઘણી હાલાકી સહન કરવી પડતી હતી માટે ગોરાઈ ગામમાં ચાર બેડની હૉસ્પિટલનું કામ શરૂ થયું છે તેમ જ ગોરાઈ સ્મશાનભૂમિનું કામ પણ ચાલુ છે. આમ પાંચ વર્ષમાં અનેક કામો કર્યા. શ્વેતા પાંચ વર્ષથી OBC સેલની વૉર્ડ-અધ્યક્ષ છે. વૉર્ડ-ક્રમાંક નવથી ઉમેદવારી નોંધાવવાની વાત કરતાં શ્વેતા કહે છે, ‘BMCમાં પાણી, ગટર, રોડ જેવી અનેક સમસ્યાઓ માટે પત્રવ્યવહાર કરવો, એનું ફૉલોઅપ કરવું અને મહત્વનું કામ એટલે પબ્લિકની સમસ્યા દૂર કરવી એ માટે હું સતત કામ કરતી રહું છું. ટ્રી-ટ્રીમિંગ કરાવવાનું હોય કે મચ્છરોનો ત્રાસ દૂર કરવા ફૉગિંગ જરૂરી હોય એવી વિવિધ જગ્યાઓ પર હું શિવાનંદ શેટ્ટી સાથે જતી હતી અને કામ યોગ્ય રીતે પૂરું ન થાય ત્યાં સુધી યોગ્ય અધિકારી સાથે ફૉલોઅપ કરી કામ કરાવતી. મેં પાર્ટી જોઈને મારું ફૉર્મ નથી ભર્યું. મેં વ્યક્તિ જોઈ, જેણે લોકો માટે સતત કામ કર્યું છે અને કરી રહ્યાં છે તેમની પ્રેરણાથી હું ચૂંટણી લડીશ. હું એટલું જ કહેવા માગું છું કે લોકોની સમસ્યા દૂર કરીશ અને આ વિસ્તારમાં નવા ડેવલપમેન્ટ માટે હું સતત કાર્ય કરીશ.’